[image: image1.jpg]



ประกาศเทศบาลตำบลบางแก้ว 
เรื่อง  มาตรการประหยัดพลังงานของเทศบาลตำบลบางแก้ว
..........................................................


ตามที่ สำนักงานนโยบายและแผนพลังงาน กระทรวงพลังงาน ให้หน่วยงานราชการ             ลดการใช้ไฟฟ้าและน้ำมันเชื้อเพลิงให้ได้อย่างน้อยร้อยละ 20 เพื่อลดภาระการใช้จ่ายและเป็นแบบอย่างที่ดีให้แก่ภาคเอกชน และประชาชน 


เพื่อให้บุคลากรของเทศบาลตำบลบางแก้ว  อำเภอบางแก้ว  จังหวัดพัทลุง ทุกคนมีความตระหนักถึงความสำคัญของการอนุรักษ์พลังงานและให้ความร่วมมือลดการใช้ไฟฟ้า  น้ำมันเชื้อเพลิง และน้ำประปา  จึงกำหนดมาตรการและแนวทางประหยัดพลังงาน ให้บุคลากรทุกคนในหน่วยงานปฏิบัติตามวิธีการปฏิบัติ  ดังนี้


1.  การประหยัดไฟฟ้า


กำหนดให้ใช้ไฟฟ้าภายในสำนักงานเทศบาลตำบลบางแก้ว  โดยมีมาตรการดังต่อไปนี้
1.1 เครื่องปรับอากาศ


-  กำหนดเวลาเปิด-ปิดเครื่องปรับอากาศ เวลา 09.00 - 16.00 น.
   หรือก่อนเวลาเลิกงานประมาณ 30 นาที หากมีภารกิจที่จะต้องปฏิบัติงาน
   นอกเวลา ให้เปิดเฉพาะที่จำเป็นต้องปฏิบัติงาน



-  ตั้งอุณหภูมิของเครื่องปรับอากาศให้อยู่ที่ 25-26 องศาเซลเซียส


-  ทำความสะอาดแผ่นกรองอากาศและคอยล์ความเย็นอย่างน้อยเดือนละ 1 ครั้ง


-  ทำความสะอาดแผงระบายความร้อนทุก 6 เดือน
1.2 ระบบแสงสว่าง

-  ให้เปิดไฟฟ้าส่องสว่างในห้องปฏิบัติงานและในสำนักงานเฉพาะดวงที่จำเป็นเท่านั้น
-  ในเวลากลางคืนให้ผู้อยู่เวรยามเปิดไฟฟ้าเพื่อแสงสว่างเท่าที่จำเป็นเพื่อรักษา
   ความปลอดภัยของอาคารต่าง ๆ  ภายในเขตสำนักงาน
-  ปิดไฟและเครื่องใช้ไฟฟ้าทุกชนิดเมื่อเลิกงานหรือออกจากที่ทำงานทุกครั้ง
1.3 อุปกรณ์สำนักงาน

เครื่องคอมพิวเตอร์  

-  ปิดจอภาพในเวลาพักเที่ยง หรือขณะที่ไม่ใช้งานเกินกว่า 15 นาที
-  ตั้งโปรแกรมให้คอมพิวเตอร์ปิดหน้าจออัตโนมัติ หากไม่ใช้งานเกินกว่า 15 นาที
   (Standby mode)



-  ปิดเครื่องคอมพิวเตอร์หลังเลิกการใช้งาน และถอดปลั๊กออกด้วย

เครื่องถ่ายเอกสาร (เป็นอุปกรณ์สำนักงานที่ใช้พลังงานสูงที่สุด)  
-  กดปุ่มพัก (Standby mode) เครื่องถ่ายเอกสารเมื่อใช้งานเสร็จ
-  ถ่ายเอกสารเฉพาะที่จำเป็นเท่านั้น
-  ปิดเครื่องถ่ายเอกสารหลังจากเลิกการใช้งาน และถอดปลั๊กออกด้วย
- 2 -


2.  การประหยัดเชื้อเพลิง
2.1 ให้ข้าราชการและลูกจ้าง ทุกคนใช้รถยนต์เท่าที่จำเป็นและเป็นไปอย่างประหยัด             
       และต้องขออนุมัติก่อนทุกครั้ง


2.2  กรณีไปราชการในเส้นทางเดียวกันให้เดินทางโดยรถคันเดียวกัน


2.3  ควรใช้โทรศัพท์  โทรสาร  และอินเตอร์เน็ตหรือบริการส่งเอกสาร แทนการเดินทาง

       ไปติดต่อด้วยตนเองเพื่อเป็นการประหยัดน้ำมัน


2.4  ให้หมั่นตรวจสอบสภาพรถ


2.5  ควรขับรถด้วยความเร็วคงที่ไม่เกิน 90 กม./ชม.



2.6 ให้พนักงานขับรถดับเครื่องยนต์ทุกครั้งขณะจอดคอย


2.7  ให้พนักงานขับรถศึกษาเส้นทางก่อนการเดินทาง จัดให้มีแผนที่เส้นทางประจำรถ          

       ใช้เส้นทางลัดเพื่อประหยัดน้ำมันเชื้อเพลิง


3.  การประหยัดน้ำ


3.1  ให้ใช้น้ำอย่างประหยัด  ให้กองช่างหมั่นตรวจสอบการรั่วไหลของน้ำเพื่อลดการสูญเสีย        

      ให้คนงานหมั่นดูแลให้อยู่ในสภาพใช้งานได้ปกติ ถ้ามีอุปกรณ์ใด ๆ ชำรุดให้แจ้งผู้เกี่ยวข้อง          

      ทราบเพื่อดำเนินการซ่อมแซม


3.2  การรดน้ำต้นไม้ควรรดในเวลาเช้าเพราะช่วงเช้าอากาศเย็นทำให้การระเหยของน้ำน้อยลง


3.3  การใช้น้ำทำความสะอาดภาชนะหรืออื่นๆ ควรใช้อย่างประหยัด


จึงประกาศให้ทราบโดยทั่วกัน  



ประกาศ  ณ  วันที่  10  เดือนตุลาคม  พ.ศ. 2565

     (นายดำรงค์   ฮกกี่)
              



         นายกเทศมนตรีตำบลบางแก้ว
